Antonio Nocerino

Antonio Nocerino (født 9. april 1985 i Napoli) er en italiensk midtbanespiller for den amerikanske klubben Orlando City.Orlando City Acquires Italian National Team and Former AC Milan Midfielder Antonio Nocerino Han har tidligere spilt for Juventus, Genoa CFC, Piacenza Calcio og US Città di Palermo samt på utlån hos flere andre klubber. Nocerino var også med i Italias tropp til EM i fotball 2012.

 Klubbkarriere 
Nocerino startet sin fotballkarriere med ungdomsfotball hos Juventus i 1997. Han ble flyttet opp i førstelagstroppen i 2003, men spilte ingen seriekamper for klubben. I stedet ble han lånt ut til US Avellino i Serie B ut 2003/2004-sesongen. I 2004 meldte han overgang til Genoa CFC som følge av at klubben kjøpte en andel i spilleren. Han fikk kun spille fem seriekamper på to år for Genoa og ble lånt ut til klubbene US Catanzaro 1929, FC Crotone og FC Messina Peloro, hvor han jevnt over fikk moderat med spilletid. I 2006 meldte han overgang til Piacenza Calcio, hvor han etablerte seg på førstelaget og spilte 37 kamper og scoret seks mål i 2006/2007-sesongen. 

 Juventus 
Sommeren 2007 valgte Juventus å kjøpe Piacenzas halvdel i Nocerino for 3,7 millioner euro. Han fikk sin førstelagsdebut for klubben i åpningskampen i 2007/2008-sesongen mot AS Livorno Calcio, som Juventus vant 5–1. I perioden etter denne kampen ble Nocerino regelmessig tatt ut på førstelaget av manager Claudio Ranieri. I den påfølgende 2008/2009-sesongen fikk han færre kamper, som følge av at Juventus hadde signert Mohamed Sissoko, men han klarte likevel å opptre i 32 seriekamper.

 Palermo 
Den 30. mai 2008 ble Nocerino solgt til US Città di Palermo i en avtale verdt 7,5 millioner euro og hvor Amauri Carvalho de Oliveira fra Palermo gikk motsatt vei. Han fikk sin debut for de rosa mot AS Roma den 13. september 2008 og fikk starte samtlige kamper i første halvdel av sesongen som defensiv partner til den mer offensive midtbanespilleren Mark Bresciano. Han ble siden brukt som reserve og fikk 33 kamper i sin første sesong for Palermo.

I 2009/2010-sesongen fikk han igjen tillit i startoppstillingen som følge av at Walter Zenga ble utnevnt til ny trener, og noterte seg for 35 seriekamper og tre mål for Palermo. I den påfølgende sesongen spilte han 49 kamper i alle turneringer Palermo deltok i. Totalt spilte han 106 seriekamper og scoret seks mål frem til sommeren 2011.

 AC Milan 
Den 31. august 2011 på overgangsvinduets siste dag ble Nocerino solgt til AC Milan med en overgangssum på 500 000 euro, hvor han signerte en kontrakt med en varighet på 
fem år.Acmilan.com – A.C. Milan Comunicato Ufficiale (Publisert 31. august 2011, besøkt 14. mai 2012) Han debuterte for klubben i sesongens første kamp, hvor han kom inn som innbytter for Alberto Aquilani, som også var debutant for Milan. Nocerinos første mål for Milan kom i kampen mot gamleklubben Palermo den 15. oktober samme år. På grunn av skader på midtbanen hos Milan fikk han tillit av trener Massimiliano Allegri, og fikk 35 seriekamper og ti mål i sin første sesong for Milan.

 Landslagskarriere 
Nocerino har flere aldersbestemte kamper for Italia og var kaptein for den italienske OL-troppen til Sommer-OL 2008 i Beijing, som tapte i kvartfinalen til fordel for .FIFA.com – Men's Olympic Games, Beijing: Italy 2–3 Belgium (Besøkt 14. juni 2012) Nocerino fikk sin landslagsdebut for  i vennskapskampen mot  den 17. oktober 2007. Han ble tatt ut i den italienske troppen til EM i fotball 2012 i Polen og Ukraina av landslagstrener Cesare Prandelli.UEFA.com – Ranocchia and Destro miss Italy cut (Publisert 29. mai 2012, besøkt 12. juni 2012)

 Referanser 

 Eksterne lenker 

  Footballdatabase.eu – Antonio Nocerino – Spillerprofil
  National-football-teams.com – Antonio Nocerino – Spillerprofil

Kategori:Italienske fotballspillere
Kategori:Spillere i Fotball-EM 2012
Kategori:Deltakere for Italia under Sommer-OL 2008
Kategori:Fotballspillere under Sommer-OL 2008
Kategori:Fotballspillere for Juventus FC
Kategori:Fotballspillere for US Avellino
Kategori:Fotballspillere for Genoa CFC
Kategori:Fotballspillere for US Catanzaro
Kategori:Fotballspillere for FC Crotone
Kategori:Fotballspillere for ACR Messina Peloro
Kategori:Fotballspillere for Piacenza Calcio
Kategori:Fotballspillere for US Palermo
Kategori:Fotballspillere for AC Milan
Kategori:Fotballspillere for West Ham United FC
Kategori:Fotballspillere for Torino FC
Kategori:Fotballspillere for Parma FC
Kategori:Personer fra Napoli